CELEX: 62009CN0407
Language: el
Date: 2009-10-22 00:00:00
Title: Υπόθεση C-407/09: Προσφυγή της 22ας Οκτωβρίου2009 — Επιτροπή των Ευρωπαϊκών Κοινοτήτων κατά Ελληνικής Δημοκρατίας

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/16
            
         Προσφυγή της 22ας Οκτωβρίου2009 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-407/09)
   2010/C 11/27
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Κοντού-Durande, και A.-M. Rouchaud-Joët)
   
      Καθής: Ελληνική Δημοκρατία
   
      Αιτήματα
   
   Η Επιτροπή των Ευρωπαϊκών Κοινοτήτων αιτείται από το Δικαστήριο να διαπιστώσει ότι η Ελληνική Δημοκρατία μη έχοντας λάβει τα μέτρα που συνεπάγεται η εκτέλεση της απόφασης που εξέδωσε το Δικαστήριο στις 18 Ιουλίου 2007 στην υπόθεση C-26/07, παρέλειψε τις υποχρεώσεις που υπέχει δυνάμει του άρθρου 228 παράγραφος 1 της Συνθήκης ΕΚ,
   
               —
            
            
               να διατάξει την Ελληνική Δημοκρατία να καταβάλει στην Επιτροπή στο λογαριασμό «ίδιοι πόροι της Ευρωπαϊκής Κοινότητας»μια προτεινόμενη χρηματική ποινή ύψους 72 532,80 ευρώ ανά μέρα καθυστέρησης λήψης των απαραίτητων μέτρων για την εκτέλεση της απόφασης που εκδόθηκε στην υπόθεση C-26/07, από την ημέρα που θα εκδοθεί η απόφαση στην παρούσα υπόθεση, μέχρι την ημέρα που θα έχει εκτελεσθεί η απόφαση στην υπόθεση C-26/07,
            
         
               —
            
            
               να διατάξει την Ελληνική Δημοκρατία να καταβάλει στη Επιτροπή, στο λογαριασμό «ίδιοι πόροι της Ευρωπαϊκής Κοινότητας» το ημερήσιο κατ' αποκοπήν ποσό των10 512 ευρώ ανά ημέρα καθυστέρησης από την ήμερα έκδοσης της απόφασης στην υπόθεση C-26/07, έως την ημερομηνία πού θα εκδοθεί η απόφαση στην παρούσα υπόθεση, ή την ημερομηνία λήψης των απαραίτητων μέτρων για την εκτέλεση της απόφασης C-26/07 εάν αυτή επέλθη νωρίτερα,
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Στην παρούσα υπόθεση, η Ελληνική Δημοκρατία δεν έχει ακόμα υιοθετήσει τα απαραίτητα νομοθετικά μέτρα τα οποία να ενσωματώνουν την οδηγία 2004/80/ΕΚ στην ελληνική έννομο τάξη.
   Είναι συνεπώς πρόδηλο ότι, η Ελληνική Δημοκρατία δεν έχει λάβει ακόμη τα μέτρα που απαιτούνται για την εκτέλεση της απόφασης του Δικαστηρίου της 18ης Ιουλίου 2007 στην υπόθεση C-26/07, Επιτροπή κατά της Ελληνικής Δημοκρατίας.
   Σύμφωνα με το άρθρο 228 της συνθήκης ΕΚ, παράγραφος 2, δεύτερο εδάφιο, δεύτερη φράση, η Επιτροπή προσδιορίζει κατά την προσφυγή της το ύψος του κατ' αποκοπήν ποσού και/ή της χρηματικής ποινής που οφείλει να καταβάλει το κράτος μέλος και που η Επιτροπή κρίνει κατάλληλα για την περίσταση. Στη συγκεκριμένη περίπτωση, η Επιτροπή αποφάσισε να προτείνει στο Δικαστήριο χρηματική ποινή και κατ' αποκοπήν ποσό.
   Η Επιτροπή βασιζόμενη στις αρχές και τις μεθόδους υπολογισμού που ορίζονται στην ανακοίνωση της 13ης Δεκεμβρίου 2005 λαμβάνει υπόψη τρία βασικά κριτήρια για τον προσδιορισμό του προτεινόμενου ποσού: α) τη σοβαρότητα της παράβασης, β) τη διάρκεια της παράβασης και γ) την ανάγκη εξασφάλισης ότι η χρηματική κύρωση θα έχει αποτρεπτικό χαρακτήρα.
   Η ανάλυση της εφαρμογής των κριτηρίων αυτών στην παρούσα υπόθεση οδηγεί στο συμπέρασμα ότι η διάρκεια της παράβασης και οι επιπτώσεις της στα ιδιωτικά και δημόσια συμφέροντα είναι σημαντικές και δικαιολογούν την επιβολή των προτεινόμενων χρηματικών κυρώσεων.
   Όπως προκύπτει από την έκθεση της Επιτροπής, σχετικά με την εφαρμογή της οδηγίας, όλα τα κράτη μέλη, εκτός από την Ελλάδα έχουν μεταφέρει την οδηγία στην εθνική έννομο τάξη τους και παρέχουν την απαιτούμενη από την οδηγία προστασία.
   Η παράλειψη μεταφοράς της οδηγίας στην ελληνική έννομο τάξη παρεμποδίζει την πραγματοποίηση του βασικού στόχου ελεύθερης κυκλοφορίας των προσώπων σε ένα ενιαίο χώρο ελευθερίας, ασφάλειας και δικαιοσύνης. Οι επιπτώσεις στα συμφέροντα γενικού και ατομικού χαρακτήρα είναι επομένως πολύ σημαντικές.